|  |
| --- |
| **Seletuskiri** |
| Lääne-Harju Vallavalitsuse korralduse eelnõu |

 „Kohanime määramine“ juurde

**Eelnõuga määratakse Ohtu külas asuvale uuele metsateele kohanimi ja tee registrinumber, samuti tehakse vastav kanne riiklikusse kohanimeregistrisse.**

Eelnõuga esitatakse ettepanek määrata Ohtu külas asuvale uuele metsateele kohanimeks **Männivaigu tee** ja tee registrinumber XXXXXXX. Männivaigu tee saab alguse kõrvalmaanteelt 11171 Kulna - Vasalemma teelt (1.4 kilomeetrilt) ja kulgedes Keila metskond 54 katastriüksusel (katastritunnus 29501:011:0021). Riigimetsa Majandamise Keskus (RMK) pöördus Lääne-Harju Vallavalitsuse poole kirjaga nr 3-2.1/22842 „Metsatee registreerimine“, mis on meie dokumendiregistris registreeritud 02.12.2019 nr 6-10/2779, milles paluti määrata uuele metsateele nimi ja väljastada teeregistri number. RMK poolne nime ettepanek on Männivaigu tee, Eesti topograafia andmekogus ja teeregistris vajalikud muudatused ning andmeedastuse korraldab RMK. Keila metskond 54 katastriüksuse volitatud asutus on RMK ja valitseja Keskkonnaministeerium. Tee registrinumber taotleti Maanteeameti, teedevõrgu osakonnast, teeregistri talituselt e-kirja teel.

Vastavalt kohanimeseaduse § 4 lg 1 alusel peab kohanimi olema määratud olemasolevatele ja planeeritud nimeobjektidele või nimeobjektide kogumile p 4 sätestab aadressikohana ruumiandmete seaduse tähenduses, näiteks tee, tänav, väljak, väikekoht, § 5 lg 1 p 3 kohanimemääraja on kohalik omavalitsus ja lg 4 kohaselt määrab ühe omavalitsusüksuse territooriumile jäävale nimeobjektile kohanime kohalik omavalitsus. Sama seaduse § 6 lg 1 sätestab kohanime määramise korraldab ja otsuse teeb kohanimemääraja omal algatusel või füüsilise või juriidilise isiku kirjaliku taotluse alusel, lg 4 sätestab eraomandis olevale maaüksusele või sellel paiknevale nimeobjektile kohanime määramise kavatsusest teavitab kohanimemääraja asjaomast maaomanikku posti teel, küsides tema arvamust. Maaomanik peab kirjaliku arvamuse esitama teate saamisest alates 15 päeva jooksul. Sätet ei kohaldata, kui kohanime määramist taotleb maaomanik ise või tema nõusolek on tuvastatav maaüksuse moodustamise dokumentatsioonist. Vastavalt sama seaduse § 6 lg 8-le peab kohalik omavalitsus avalikustama kohanime määramise eelnõu kohaliku omavalitsuse volikogu kehtestatud korras vähemalt 15 päeva enne kohanime määramise otsuse tegemist. Lähtudes Lääne-Harju Vallavolikogu 28.08.2018 määruse nr 16 „Lääne-Harju valla kohanimede määramise avalikustamise kord“ § 2 lg 1 kohanime määramise eelnõu kooskõlastatakse enne avalikustamist Lääne-Harju Vallavalitsusega, vallavalitsus kooskõlastas eelnõu 10.12.2019 toimunud istungil. Kooskõlastatud kohanime määramise eelnõu avalikustati 13.12.2019 ilmunud ajalehes Harju Elu ja Lääne-Harju valla veebilehel vähemalt 15 päeva enne kohanime määramise otsuse tegemist. Avalikustamise ajal 13.12-28.12.2019 vastuväiteid ega ettepanekuid ei esitatud.

Vastavalt kohanimeseaduse § 13 lg 2 p 3 on kohanimevalikul lähtutud üle-eestilise tähendusega kohanimest.

Ruumiandmete seaduses aadressikoht on sätestatud vastavalt § 48 lg 1 kohaselt peab koha-aadress tagama objekti leidmise geograafilises ruumis, olema minimaalselt vajaliku pikkusega, vastama kultuuritavadele ja keelenõuetele ning olema kooskõlas aadressiandmete süsteemiga. Sama seaduse § 54 lg 1 sätestab, et koha-aadressi määraja on linna- või vallavalitsus ja § 55 lg 1 teises lauses näeb kord ette, et linna- või vallavalitsus võib aadressitoimingud algatada ka riigi- või kohaliku omavalitsuse asutuse ning füüsilise või juriidilise isiku taotluse alusel ja lg 3 näeb kord ette, et aadressiobjekti omaniku arvamust ei küsita, kui tema arvamus on tuvastatav aadressitoimingute teostamise menetluse dokumentidest.

Vastavalt Lääne-Harju Vallavolikogu 27.03.2018 otsuse nr 43 „Ülesannete delegeerimine“ on delegeeritud vallavalitsusele kohanimeseaduses kohaliku omavalitsuse pädevusse antud ülesannete täitmine.

Kairi Tiitsmann

registrite spetsialist